
Predstavniki delavcev, delodajalcev in Vlade Republike Slovenije soglasno sprejemamo


S P R E M E M B E IN DOPOLNITVE  PRAVIL 
o delovanju Ekonomsko-socialnega sveta


1. člen

V Pravilih o delovanju Ekonomsko-socialnega sveta (Uradni list RS, št. 1/17 in 69/19) se v 4. členu v prvem odstavku v 1. alineji besedilo »javne obravnave in med njo na način, da oblikuje stališča, mnenja in priporočila k delovnim gradivom, osnutkom, predlogom zakonov, uredb in odredb s področja delovanja ESS« spremeni tako, da se glasi: »formalne javne obravnave in med njo na način, da oblikuje stališča, mnenja in priporočila k predlogom zakonov, uredb, odredb in drugih aktov, ki sodijo v temeljna ekonomska in socialna področja, ki sodijo v obravnavo na ESS«.

Pika se nadomesti z vejico in doda nova četrta alineja, ki se glasi:
» obravnava izhodišča za spremembe predpisov s področja delovanja ESS, ki jih Vlada Republike Slovenije po sprejemu na seji Vlade Republike Slovenije pošlje kolegiju ESS.«.
	

2. člen 

V 5. členu se tretji stavek drugega odstavka spremeni tako, da se glasi:
»Vsak član ima lahko dva namestnika, če tako sklene kolegij ESS.«.


3. člen 

V 8. členu se za petim odstavkom doda nov šesti odstavek, ki se glasi:
»(6) Z namenom učinkovitejšega dela ESS kolegij ESS določi obravnavo prihodnjih vsebin, ki jih bo obravnaval ESS na podlagi mesečno posredovanega seznama predpisov s strani Vlade Republike Slovenije, ki jih bodo resorna ministrstva pripravila v prihodnjih dveh mesecih. Le-to ne izključuje obravnave drugih zakonov, podzakonskih aktov ali drugih aktov, ki urejajo vsebine iz drugega odstavka 3. člena teh pravil. Prav tako prejšnji odstavek ne izključuje pravice posameznega socialnega partnerja, da predlaga obravnavo določene vsebine na seji ESS.«.

Dosedanji šesti, sedmi, osmi, deveti in deseti odstavek postanejo sedmi, osmi, deveti, deseti in enajsti odstavek.


4. člen 

Za 13. členom se doda nov 13.a člen, ki se glasi:

»Izjava o usklajenosti
13.a člen

(1) Po zaključku usklajevanja zakona, podzakonskega akta in drugega predpisa ali akta v okviru ESS delovno telo pripravi in podpiše izjavo o usklajenosti, iz katere nedvoumno izhaja, kateri členi so usklajeni in kateri ne, pri neusklajenih členih pa tudi opredelitev posameznih partnerjev do neusklajenega člena oziroma rešitve.

(2) Izjava o usklajenosti vsebuje navedbo glede trajanja usklajevanja ter sodelujoče pri usklajevanju in je priloga zapisniku seje ESS, na kateri je končni predlog zakona, podzakonskega akta oziroma drugega predpisa obravnavan. Po potrditvi se zapisnik seje ESS, iz katerega so razvidna stališča posameznih članov ESS, skupaj z izjavo o usklajenosti posreduje Vladi Republike Slovenije in državnemu zboru.«.


5. člen

Za 19. členom se doda nova točka 10 in nov 19.a člen, ki se glasi:

»10. Preverjanje spoštovanja pravil
19.a člen

(1) Na vsakokratnem kolegiju ESS se preveri spoštovanje Pravil o delovanju ESS. V primeru domnevnih kršitev Pravil o delovanju ESS ali na seji ESS sprejetih sklepov, se domnevno kršitev, ki jo zatrjuje kateri od socialnih partnerjev, najprej poskuša razrešiti v okviru kolegija ESS. Če v okviru kolegija ESS ne pride do rešitve, se z namenom preprečitve ponovne prekinitve socialnega dialoga na zahtevo socialnega partnerja najkasneje v roku dveh tednov organizira tripartitni sestanek z ministrom, pristojnim za socialni dialog, resorno pristojnim ministrom ali predsednikom vlade.

(2) Če v okviru kolegija ESS ne pride do rešitve, se Vlada Republike Slovenije in socialna partnerja lahko dogovorijo za pridobitev strokovnega mnenja o zatrjevani kršitvi Pravil o delovanju ESS od strokovnjaka, ki ga člani kolegija ESS določijo sporazumno.«.


6. člen

Te spremembe in dopolnitve pravil o delovanju ESS začnejo veljati naslednji dan po objavi v Uradnem listu Republike Slovenije.

Podpisniki: 

Vlada Republike Slovenije: 

Delodajalci: 
Gospodarska zbornica Slovenije 
Združenje delodajalcev Slovenije 
Obrtno-podjetniška zbornica Slovenije 
Združenje delodajalcev obrti in podjetnikov Slovenije 
Trgovinska zbornica Slovenije 

Delojemalci: 
Zveza svobodnih sindikatov Slovenije 
Konfederacija sindikatov Slovenije  Pergam 


